open-index/open-wikipedia-markdown huggingface dataset:
Reaches Out for You

__NOTOC__
**Reaches Out for You** on suomalaisen jazz- ja soulmuusikko ja -säveltäjä Tuomo Prättälän toinen sooloalbumi. Se julkaistiin 4. helmikuuta 2009 Texicalli Recordsin alla toimivan Jupiter Recordsin kautta. Albumi on kokonaan Prättälän kirjoittama.

Albumin musiikki on muun muassa Soundin ja Helsingin Sanomien mukaan saanut vaikutteita Stevie Wonderilta ja Curtis Mayfieldiltä sekä edellisestä albumista poiketen myös Terence Trent D'Arbyltä tai Princeltä.

Suomen virallisella albumilistalla levy sijoittui viikolla 7/2009 sijalle 2.
__notoc__
## Kappaleet
# 
# 
# 
# 
# 
# 
# 
# 
# 
# 
# 
Lähde: 

## Arvostelut
* Dome.fi: 
* Helsingin Sanomat: 
* Rumba: *erittäin positiivinen*
* Soundi: 

## Lähteet

## Aiheesta muualla
* Albumi fono.fi:ssä
Venusta etsimässä eli erään nuoren miehen ihmeelliset seikkailut

**Venusta etsimässä eli erään nuoren miehen ihmeelliset seikkailut** on vuonna 1919 kuvattu suomalainen Konrad Tallrothin ohjaama mykkäelokuva. Elokuvan on käsikirjoittanut Aleko Lilius, joka esitti elokuvassa nälkätaiteilija Sutia.

Elokuvan ensi-ilta oli 8. joulukuuta 1919 Kino-palatsissa. Uusi Suomi -lehden arvostelu elokuvasta ei ollut kovin mairitteleva ja elokuva todetaan "vain kokeiluksi tällä alalla" .

Elokuvan kuva-aineisto on tuhoutunut.

## Näyttelijät

* Topo Leistelä   – Poliisi
* Aleko Lilius      – Maalari, nälkätaiteilija Suti
* Waldemar Wohlström
* Kirsti Suonio
* Paavo Jännes	– Poliisi
* Jalo Lesche	– Poliisi
* Helmi Lindelöf    – Rouva Lolan
* Mimmi Lähteenoja  – Ruokarouva
* Edvin Ingberg	– Pankkiiri
* Jeanne Forsman
* Jalo Precht
* Kersti Selin

## Muut tekijät

* Frans Ekebom – kuvaus	

## Lähteet
Sotagulashi Kaiun häiritty kesäloma

**Sotagulashi Kaiun häiritty kesäloma** on vuonna 1920 valmistunut suomalainen Erkki Karun käsikirjoittama ja ohjaama mykkäelokuva. Elokuva kuvattiin kesällä 1919 *Raittiusyhdistys Taiston* talon pihalla Tampereella sekä Teiskossa. Gulashi elokuvan nimessä viittasi ensimmäisen maailmansodan aikaisiin keinottelijoihin. Tämän elokuvan rinnalla Karu kuvasi myös toista elokuvaa ''Ylioppilas Pöllövaaran kihlaus''. 

Elokuvan ensi-ilta oli 27. maaliskuuta 1920 Kino-Palatsissa.

## Näyttelijät
* Väinö Lehmus	- Sotagulashi Kaiku
* Elli Karu
* Martti Tuukka
* Erkki Karu
* lisäksi mukana Tampereen Teatterin näyttelijöitä 

## Muut tekijät
* Erkki Karu – tuottaja, käsikirjoitus, leikkaus, lavastus
* Frans Ekebom – kuvaus, leikkaus
* Martti Tuukka – lavastus 

## Lähteet
Rockaway Beach

**Rockaway Beach** on yhdysvaltalaisen punk-yhtye Ramonesin vuonna 1977 julkaistun suositun *[[Rocket to Russia]]* -albumin kappale. Se on julkaistu myös singlenä lokakuussa 1977.

Se kertoo Queensin lähistöllä New Yorkissa olevan Rockaway Beachin rantaelämästä. Kappale on tunnettu muun muassa sanoistaan ”Rock Rock Rockaway Beach”.

Rockaway Beach kappaleen on kirjoittanut Dee Dee Ramone ja tuottanut Graig Leon.
Ylioppilas Pöllövaaran kihlaus

**Ylioppilas Pöllövaaran kihlaus** on vuonna 1920 valmistunut suomalainen Erkki Karun käsikirjoittama ja ohjaama mykkäelokuva. Elokuva on vauhdikas komedia ja sen ensi-ilta oli 16. helmikuuta 1920 Kino-Palatsissa Helsingissä.

## Näyttelijät
* Väinö Lehmus	- Ylioppilas Pöllövaara
* Elli Karu     - Pöllövaaran morsian, mielitietty
* Erkki Karu    - hovimestari
* Kaarlo Aarni  - vihkivieras
* Elsa Aarni    - tuomarin vaimo
* Martti Tuukka - tuomari

## Muut tekijät
* Erkki Karu – tuottaja, käsikirjoitus, leikkaus, lavastus
* Frans Ekebom – kuvaus, leikkaus
* Martti Tuukka – lavastus

## Lähteet
* Sedis blog 20.11.2007: tuntemattomia kohtauksia Suomen elokuvan historiasta I
Bolshevismin ikeen alla

**Bolshevismin ikeen alla** on vuonna 1919 valmistunut Venäjän vallankumousta paenneiden venäläisten emigranttien Suomessa tekemä elokuva. Elokuvan ensi-ilta oli 27. lokakuuta 1919 Pallas-teatterissa. Elokuvasta on säilynyt vain yksi kuva .

Elokuvaa kuvattiin Kannaksen Uudellakirkolla kesällä 1919, ja elokuvaa tiedetään esitetyn Suomessa ainakin Helsingissä ja Viipurissa .

*Bolshevismin ikeen alla* oli ensimmäinen Suomen itsenäistymisen jälkeen valmistunut suomalainen näytelmäelokuva. 

## Näyttelijät
* Ljubov Jegorova  - Polinka
* Raisa Lork	   - Natasha

## Muut tekijät
* Erik Estlander   - tuottaja
* G. Krol          - ohjaaja
* Sergei Zivotovski - käsikirjoittaja

## Lähteet
Itävallan osavaltiot

**[[Itävalta]]** on liittovaltio, joka jakaantuu yhdeksään osavaltioon (saks. *Länder*). Niillä on muun muassa omat parlamentit (saks. *Landtag*) ja kuvernöörit (saks. *Landeshauptmann / Landeshauptfrau*).

## Osavaltioiden itsehallinto
Itävallassa osavaltioiden itsehallinto on huomattavasti pienempi kuin esimerkiksi Saksassa tai Yhdysvalloissa. Kaikki merkittävä turvallisuuteen, taloudelliseen toimintaan, terveydenhoitoon ja koulutukseen liittyvät asiat on keskitetty liittovaltiolle. Myös oikeuslaitos on kokonaan liittovaltion hallinnon alainen. Osavaltioiden hallintavaltaan kuuluvat paikallispoliisi, pelastuslaitos, kaavoitus, luonnonsuojelu ja metsästys- ja kalastusasiat. Sen lisäksi niillä on tehtäviä liittovaltion lakien ja asetusten toteuttamisessa.  

## Lähteet
Big Boi

**Big Boi** (oik. **Antwan André Patton**, s. 1. helmikuuta 1975 Savannah, Georgia) on yhdysvaltalainen rap-artisti ja musiikkituottaja.

Hänet tunnetaan parhaiten OutKast-duon toisena jäsenenä. Big Boi -taiteilijanimen Patton valitsi humoristisesti, sillä hän oli nuoruudessaan kaveriporukkansa lyhyin.

Patton syntyi Savannahissa, mutta muutti Atlantaan Renee-tätinsä kanssa. High schoolissa opiskellessaan Patton tapasi tulevan OutKast-kumppaninsa André Benjaminin. OutKast on tämän jälkeen pääasiallisesti pysynyt Pattonin eli "Big Boin" pääprojektina. Duon jäsenet päättivät kuitenkin julkaista omat sooloalbuminsa ennen uuden, yhteisen albumin tekoa, ja Big Boin albumi Sir Lucious Left Foot: The Son of Chico Dusty julkaistiin 5. heinäkuuta 2010. Albumi saavutti Grammy-ehdokkuuden, kun levyn ykkössingle "Shutterbugg" oli ehdolla *Paras rap-esitys duolta tai ryhmältä* -kategoriassa. Sama kappale pääsi Entourage-televisiosarjan seitsemännen tuotantokauden avauskappaleeksi ja NBA 2K11 -koripallopelin ääniraidalle. Big Boin seuraava soololevy Vicious Lies and Dangerous Rumors julkaistiin vuonna 2012.

Big Boi toimi yhtenä vastaavista tuottajista Janelle Monáen levyllä The ArchAndroid (Suites II and III), joka oli Grammy-ehdokas *Paras nykyaikainen R&B -albumi* -kategoriassa. Monáen ja Big Boin yhteisesitys levyn ykkössingle "Tightrope"lla taasen oli ehdolla *Paras urbaani-/vaihtoehtoinen esitys* -luokassa.

Patton on naimisissa Sherlita Pattonin kanssa, ja heillä on kaksi lasta: tytär Jordan ja poika Cross. Lisäksi Pattonilla on edellisestä parisuhteestaan Bamboo-niminen poika. Patton harrastaa pitbull-koirien kasvatusta.

Big Boi esiintyi Suomessa Flow-festivaalilla elokuussa 2010 ja myöhemmin osana OutKastia. Hän esiintyi myös Pipe-festivaaleilla 2013.

## Diskografia
### Sooloalbumit
* 
* 
* 
* 

### OutKast
* 
* 
* 
* 
* 
* 
* 

## Filmografia
* *[[ATL]]* (2006), Marcus 
* *[[Idlewild (elokuva)|Idlewild]]* (2006), Rooster
* *[[Who's Your Caddy?]]* (2007), C-Note
* ** (2010), Preacher

## Lähteet

## Aiheesta muualla

* 
* Big Boin haastattelu
Bernoulli (suku)

**Bernoulli** on sveitsiläinen suku, johon on kuulunut useita kuuluisia matemaatikkoja ja tiedemiehiä. Suvun kantaisä Leon Bernoulli muutti 1500-luvulla silloin Espanjan Alankomaihin kuuluneesta Antwerpenista Baseliin. 

Suvun huomattavampia jäseniä ovat olleet:

* Jakob Bernoulli (1654&ndash;1705), matemaatikko, erityisesti todennäköisyyslaskennan tutkija
* Johann Bernoulli (1667&ndash;1748), edellisen veli, matemaatikko, erityisesti differentiaaliyhtälöiden tutkija
* Nicolaus I Bernoulli (1687&ndash;1759), edellisten veljenpoika, matemaatikko
* Nicolaus II Bernoulli (1695&ndash;1726), Johann Bernoullin poika, matemaatikko
* Daniel Bernoulli (1700&ndash;1782), Johann Bernoullin poika, fyysikko, hydrodynamiikan tutkija
* Johann II Bernoulli (1710&ndash;1790), Johann Bernoullin poika, matemaatikko, fyysikko ja asianajaja
* Johann III Bernoulli (1744&ndash;1807), Johann Bernoulli II:n poika, matemaatikko ja tähtitieteilijä
* Jakob II Bernoulli (1759&ndash;1789), Johann Bernoulli II:n poika, matemaatikko ja fyysikko

## Sukutaulu

## Lähteet
*Sukutaulu MacTutorin matematiikan historian arkistosta.

## Aiheesta muualla
Bob Orton

**Robert Keith Orton Sr.** (21. heinäkuuta 1929 – 16. heinäkuuta 2006) oli yhdysvaltalainen showpainija. Hänet tunnettiin myös nimellä **Bob Orton, Sr.** erotukseksi hänen pojastaan "Cowboy" Bob Orton Jr:sta. Hän oli myös ammattipainija Barry Ortonin isä ja Randy Ortonin isoisä. Hän oli 1,88 m pitkä ja painoi 111&nbsp;kg. Debyyttinsä hän teki 1951.

Orton kuoli 16. heinäkuuta 2006 sydänkohtaukseen 76-vuotiaana.

## Lähteet
Ijengra

**Ijengra** ( ja ) on kylä ja maalaiskunta Nerjungrin piirissä Sahan tasavallan eteläosassa. Se sijaitsee piirin eteläosassa 65 kilometriä Nerjungrista etelään.  

Vuonna 1989 kylässä oli noin 1&nbsp;500 asukasta. Vuonna 2001 asukasluku puolestaan oli 1&nbsp;294. Ijengra on tasavallan ainoa kylä, jossa on säilynyt elävä evenkien kulttuuri, kielineen ja elinkeinoineen.

Iengrassa on kulttuuritalo, terveyskeskus, koulu ja kauppa.

## Lähteet

## Aiheesta muualla
Kaisa Ijäs

**Kaisa Ijäs** (s. 13. huhtikuuta 1977 Helsinki) on suomalainen runoilija.

Ijäs on opiskellut elokuvaa Turun taideakatemiassa sekä venäjän kieltä ja kirjallisuutta ja kotimaista kirjallisuutta Helsingin yliopistossa. Hänen esikoisteoksensa *Siskot, veljet* (2009) sai Katri Vala -palkinnon ja oli Helsingin Sanomien kirjallisuuspalkintoehdokas.

Ijäksen toinen runokokoelma *Pakopiste* ilmestyi vuonna 2013. Se oli ehdolla vuoden 2014 Runeberg-palkinnon saajaksi. Vuonna 2018 ilmestynyt Ijäksen kolmas runokokoelma *Aurinkokello* oli ehdolla Ylen Tanssiva karhu -runopalkinnon saajaksi.

Ijäksen runoja on julkaistu myös *[[Kulttuurivihkot|Kulttuurivihkoissa]]*, *[[Nuori Voima|Nuoressa Voimassa]]* ja Gummeruksen Suuren runokilpailun antologiassa vuonna 2007.

## Teokset
* 
* 
* 

## Lähteet

## Aiheesta muualla
* Kaisa Ijäs esittää Runoraadissa runonsa ''Autopilotti'' Ylen Elävä arkisto.
Nikamavaltimo

**Nikamavaltimo** () on parillinen valtimo, joka kulkee kaulanikamien poikkihaarakkeissa olevien aukkojen (*foramen transversarium*) kautta. Nikamavaltimo saa alkunsa solisvaltimosta.

Vaikka nikamavaltimo kulkee vain 1.–6. kaulanikaman aukkojen läpi, myös seitsemännen kaulanikaman poikkihaarakkeissa on aukko. Ensimmäisen kaulanikaman ohitettuaan nikamavaltimot kääntyvät mediaalisesti taakse ja kiertävät nikaman ja takaraivonluun välisen nivelen takaa nikamassa olevissa painaumissa kulkien.

*[[Foramen magnum]]in* kautta kalloon tullessaan kummastakin nikamavaltimosta lähtee pieni aivokalvovaltimohaara. Muita nikamavaltimoista lähteviä haaroja ovat yksi etumainen selkäydinvaltimo, joka muodostuu molemmista nikamavaltimoista tulevista haaroista, sekä parillinen takimmainen selkäydinvaltimo. Juuri ennen kuin oikea ja vasen nikamavaltimo yhdistyvät kallonpohjan valtimoksi, kummastakin nikamavaltimosta haarautuu vielä takimmainen alempi pikkuaivovaltimo.

## Lähteet
* 
* 

### Viitteet
Bin Bunluerit

**Bin Bunluerit** on thaimaalainen näyttelijä ja ohjaaja. Hänet tunnetaan elokuvista *[[Bang Rajan (elokuva)|Bang Rajan]]* (2000), *[[Aleksanteri (elokuva)|Aleksanteri]]* (2004) ja *[[In the Name of the Tiger]]* (2005). Hän on myös ohjannut elokuvat *[[Demonic Beauty]]* (2002) ja *[[The Groan]]* (2004).

## Aiheesta muualla
*
Täby FC

**Täby IS** (*TIS*) on ruotsalainen vuonna 1923 perustettu Täbyn suurin urheiluseura. Seurassa on toimintaa jalkapallossa, yleisurheilussa, salibandyssa ja talviurheilussa.

Täbyn naisten salibandyjoukkue nousi Superliigaan kaudeksi 2007-2008. Seura on voittanut myös tyttöjunioreiden Ruotsin mestaruuden salibandyssä.

## Joukkue
*02 Laura Mertsalmi
*05 Sofie Andersson
*06 Klara Johansson
*08 Emma Jacobsson
*09 Monika Lindqvist
*10 Angelica Blom
*11 Kajsa Åkerman
*12 Susanna Jansson
*14 Sandra Svegeboe
*15 Moa Hedlund
*18 Erika Palmeby
*19 Natalie Hansson
*20 Therese Näsström
*21 Emma Rothoff
*22 Sandra Linder
*25 Amanda Dahlin
*29 Sara Karlsson
*30 Sarah Hansén
*32 Lisa Nerell
*36 Mikaela Hedlund
*44 Caroline Filipsson
*50 Sanna Rådström
*51 Sandra Mattsson
*67 Cecilia Fredriksson
*77 Fia Ununger
*81 Hanna Hanve
*88 Sara Bergström
*89 Matilda Rotevall
*94 Malin Westerlund

## Aiheesta muualla
Täbyn kotisivut
Bolšoi Hatymi

**Bolšoi Hatymi** (, ) on Tšulmanin kaupunkikuntaan kuuluva kylä Nerjungrin piirissä Sahan tasavallan eteläosassa. Se sijaitsee piirin pohjoisosassa 99 kilometriä  Nerjungrista pohjoiseen.  

Vuonna 1989 kylässä oli noin 1&nbsp;000 asukasta. Vuonna 2001 asukasluku puolestaan oli 481, vuonna 2007 enää 324. 

Bolšoi Hatymissä on terveyskeskus, koulu, kauppa ja klubi.

## Lähteet
Leena Parkkinen

**Leena Parkkinen** (s. 5. lokakuuta 1979 Turku) on suomalainen kirjailija.

## Elämä ja ura
Parkkinen on opiskellut Turun taideakatemiassa elokuvakäsikirjoittamista ja mainonnan suunnittelua sekä Kriittisessä korkeakoulussa kirjoittamista. Hän on työskennellyt mainostoimittajana, kustannusyhtiössä ja tarjoilijana. Parkkinen opettaa kirjoittamista Kriittisessä korkeakoulussa.

Parkkisen esikoisromaani *[[Sinun jälkeesi, Max]]* ilmestyi maaliskuussa 2009. Kirja voitti Helsingin Sanomien kirjallisuuspalkinnon vuoden 2009 parhaana suomenkielisenä esikoisteoksena. Teos sai myös Akateemisen kirjakaupan palkinnon myydyimmästä esikoisteoksesta. Teos on käännetty tanskaksi, saksaksi, espanjaksi, puolaksi, tšekiksi ja liettuaksi.

Vuonna 2011 Parkkiselta ilmestyi lastenkirja *Miss Milky Ray*. Teos on käännetty tanskaksi, saksaksi, englanniksi ja liettuaksi. Vuonna 2013 Parkkinen sai Kalevi Jäntin palkinnon toisesta romaanistaan *Galtbystä länteen*. Teoksen käännösoikeudet on myyty Saksaan. Parkkisen historiallinen rakkausromaani *Säädyllinen ainesosa* sijoittuu tapahtumiltaan pääosin 1950-luvun Helsinkiin. 

Vuonna 2017 ilmestyi Parkkisen toinen lastenkirja, *Pikkuveli ja mainio harharetki,* joka palkittiin seuraavana vuonna Arvid Lydecken -palkinnolla. Vuonna 2020 Parkkinen julkaisi lastenkirjan *Ensio ja päätön tarina*.

Leena Parkkisen isä on kirjailija Jukka Parkkinen.

## Palkinnot ja tunnustukset
* Helsingin Sanomain kirjallisuuspalkinto (2009)
* Akateemisen kirjakaupan palkinto (myydyin esikoisteos, 2009)
* Laila Hirvisaaren rahaston apuraha (2010)
* Kalevi Jäntin palkinto (2013)
* Advid Lydecken -palkinto (2018)

## Teokset
* 
* 
* 
* 
**Pikkuveli ja mainio harharetki.* Helsinki: Teos, 2017. ,
**Ensio ja päätön tarina.* Helsinki: Teos, 2020. .
* 
* *Käpykolon väkeä. Syysvieras*. Helsinki: Tammi, 2023. .
* *Käpykolon väkeä. Yllätysten talvi*. Helsinki: Tammi, 2024. . 

## Lähteet

## Aiheesta muualla
* Leena Parkkisen haastattelu Ylen Aamun kirja -ohjelmassa Ylen Elävä arkisto. 19.5.2009.
* Leena Parkkisen haastattelu Prosak-Proosaklubilla – Kirjastokaista-video
* Leena Parkkinen lukee teostaan ''Sinun jälkeesi, Max'' Prosak-Proosaklubilla – Kirjastokaista-video
Intohimon tuulet

**Intohimon tuulet** () on vuonna 1994 ensi-iltansa saanut draamaelokuva, jonka on ohjannut Edward Zwick. Jim Harrisonin samannimiseen kirjaan perustuvan elokuvan pääosaa näyttelee Brad Pitt.

## Juoni
1900-luvun alun Montanassa asuu Ludlow’n klaani: armeijasta hallituksen intiaanipolitiikan vuoksi eronnut upseeri-isä William (Anthony Hopkins) ja veljekset Alfred (Aidan Quinn), Tristan (Brad Pitt) ja Sam (Henry Thomas). Heidän välisensä sopu rikkoontuu, kun Sam lähtee taistelemaan ensimmäiseen maailmansotaan isänsä vastustuksesta huolimatta. Jännitteitä lisää Samin nuori ja kaunis morsian (Julia Ormond).

## Rooleissa

## Vastaanotto
*Intohimon tuulet* toi pääkuvaajalleen John Tollille parhaan kuvauksen Oscar-palkinnon, minkä lisäksi elokuva oli ehdolla parhaan äänityksen ja lavastuksen sarjoissa. Elokuva sai neljä Golden Globe -ehdokkuutta: parhaan draamaelokuvan ja parhaan ohjauksen sarjoissa sekä Brad Pittille miespääosasta ja James Hornerille musiikista.

Elokuva sai Suomessa 71&nbsp;157 teatterikatsojaa, mikä oli 18:nneksi eniten vuoden 1995 ensi-iltaelokuvista. *Helsingin Sanomien* Helena Ylänen piti uutuuselokuvaa kammottavan hengettömänä ja mahtipontisena eikä arvostanut myöskään pääosassa näyttelevää Brad Pittiä, joka hänestä oli noussut massojen suosikiksi kovin vähäisin näyttelijänlahjoin.

## Lähteet
Moses Sofer

**Moses Sofer** (; 26. syyskuuta 1762 Frankfurt am Main – 3. lokakuuta 1839 Pressuburg, Unkarin kuningaskunta) oli 1800-luvun merkittävimpiä ortodoksijuutalaisia rabbeja, jota kutsuttiin myös tunnetuimman teoksensa mukaan nimellä **Hatam Sofer**.

Sofer vastusti voimakkaasti reformijuutalaisuutta ja vaikutti rabbina siihen, että Pressburgissa (nykyinen Bratislava) ortodoksijuutalaisuus säilyi voimissaan. Hän perusti Pressburgiin juutalaisen koulun, ješivan, josta tuli Keski-Euroopan vaikutusvaltaisimpia. Koulusta valmistui satoja rabbeja, jotka vaikuttivat myöhemmin Unkarin juutalaisten keskuudessa. Koulu pysyi toiminnassa toiseen maailmansotaan asti, jonka jälkeen se siirrettiin Jerusalemiin.

## Lähteet

## Aiheesta muualla
Ha Ji-won

**Ha Ji-won** (oik. Hae-Rin Jeon; s. 28. helmikuuta 1978, Etelä-Korea) on eteläkorealainen näyttelijä. Hänet tunnetaan muun muassa elokuvista *[[Ditto (elokuva)|Ditto]]* (2000), *[[Nightmare (vuoden 2000 elokuva)|Nightmare]]* (2000), *[[Phone]]* (2002), *[[Sex Is Zero]]* (2002), *[[Daddy-Long-Legs]]* (2005) ja *[[Miracle 1 st Street]]* (2007) sekä televisiosarjoista *[[Empress Ki]]* (2013–2014) ja *[[The Time We Were Not in Love]]* (2015).

## Aiheesta muualla
*
Herbet Taylor Ussher

**Herbet Taylor Ussher** (1836–1880) oli brittiläinen siirtomaahallinnon virkamies ja lintutieteilijä.

Ussher toimi Afrikassa Kultarannikon (nykyään Ghana) asiainhoitajana 1867–1872 ja  kuvernöörinä kesäkuusta 1879 joulukuun alkuun 1880. Hollantilaisten vuonna 1642 rakentama linnoitus *Fort Creve Coer* nimettiin hänen kunniakseen *Fort Ussher*iksi linnoituksen siirtyessä englantilaisten haltuun 4. tammikuuta 1868. 

Kultarannikolta Ussher komennettiin Tobagon kuvernööriksi vuosiksi 1872–1875.

Ussher nimesi, yhdessä Richard Bowdler Sharpen kanssa, raitahuuhkajan (*Bubo shelleyi*) ja punamuurahaispeipon (*Parmoptila rubrifrons*). Ussherin kunniaksi on nimetty ghanankalapöllö (*Scotopelia ussheri*), suomukiitäjä (*Telacanthura ussheri*) ja pääskysieppo (*Muscicapa ussheri*).

## Lähteet
Kierla

**Kierla** on kylä Salon luoteisosassa Vaskiolla. Kylä sijaitsee hieman erillään Vaskion keskustaajamasta Turilantien varrella. Kierlaan kuuluu myös Marttilan rajalla sijaitseva Heinässuon alue.

Kierla sijaitsee Pirttimäen ja Kuusjoen välissä kulkevan Turilantien varrella. Kutakuinkin kaikki kyläalueen tasaiset alueet on muutettu viljelysmaaksi. Kuusjoen rannat ovat niittyä. Joki kiemurtelee paljon Kierlan kohdalla ja siinä sijaitsee matala Kierlankoski. Kylän länsipuolelta jokeen laskee Rautaoja. Kierlan rakennuskanta sijaitsee Turilantien varrella, ja Heinässuon uudemmalla alueella. Heinässuo on peltomaisemaa, jota rikkovat metsäiset mäet ja suoalueet. Vaskionjoen alkulähteet sijaitsevat Heinässuolla.

Halikkolainen uudisasutus on levinnyt jokia pitkin syvemmälle sisämaahan ja Kierla on myöhäiskeskiaikainen uudisasutuskylä. Kylässä on ollut 1800-luvulle tultaessa peräti kuusi kantatilaa ja muutamia torppia. Heinässuon alue on asutettu vasta 1940- ja 1950-lukujen aikana.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Erkki Vettenniemi

**Erkki Vettenniemi** (s. 1966) on suomalainen tietokirjailija, historioitsija ja yhteiskuntatieteiden tohtori.

## Ura
Vettenniemeltä on ilmestynyt useita urheiluaiheisia kirjoja. *Piikit ja pillerit – Suoraa puhetta dopingista* ilmestyi 2009. Urheiluhistoriasta Vettenniemi on julkaissut tutkimukset *Suomalaisen urheilun synty* (SKS, 2008), *Pohjolan helleenit* (SKS, 2007) ja *Joutavan juoksun jäljillä* (SKS, 2005). Hän on myös toimittanut artikkelikokoelman *Piikki lihassa – unelma puhtaasta urheilusta* (Akilles, 1998).

Vettenniemi on kirjoittanut dopingdekkariksi luonnehditun kirjan *Lahden ansa* (Into 2012), jossa hän esittää väitteen, että Harri Syväsalmi olisi järjestänyt dopingtestin Lahden MM-hiihdoissa kostoksi lahjusmatkasta saamastaan tuomiosta. Syväsalmi kiistää väitteen jyrkästi.

Vettenniemi haluaisi kieltää termin ”doping” ja puhuu mieluummin ”urheilijoiden lääkehuollosta”. Hän myös vastustaa dopingtestauksia ja dopingin kieltoa. Testaus on hänen mukaansa autoritaarista kontrollointia, urkintaa ja rankaisumekanismi. Hänen mukaansa urheilijoiden oma päätösvalta asiassa on ihmisoikeuskysymys, ja hän pitää itseään ”sorrettujen urheilijoiden äänenä”.

## Teokset
* *Toinen hallitus: Aleksandr Solženitsyn, venäläinen kirjailija*. Taifuuni, 1994 
* *Surviving the Soviet meat grinder: the politics of Finnish Gulag memoirs*. Aleksanteri Institute, 2001 
* *Punaisen terrorin todistajat: Neuvostoliitto suomalaisten leirivankien muistelmissa*, Suomalaisen Kirjallisuuden Seura. 2004 
* *Joutavan juoksun jäljillä: kestävyysjuoksun varhaisvaiheet Suomessa*, Erkki Vettenniemi. Suomalaisen Kirjallisuuden Seura, 2005 
* *Pohjolan helleenit: suomalaisten olympiaurheilujen synty*. Suomalaisen Kirjallisuuden Seura, 2007 
* *Suomalaisen urheilun synty: ravisportti 1800-luvulla ja sen vaikutus ihmiskilpailuihin*. Suomalaisen Kirjallisuuden Seura, 2008 
* 
* *Lahden ansa*. Into, 2012 
* *Suomalaisen kestävyysjuoksun historia*, Suomalaisen Kirjallisuuden Seura, 2014
* *Solzenitsyn. Elämä ja eetos*. Teos, 2015. 
* *Suomalainen hiihtodoping. Punssia, pillereitä ja punasoluja*. Suomalaisen Kirjallisuuden Seura, 2017. 
* *Suomi terrorin tukikohtana*. Suomalaisen Kirjallisuuden Seura, 2019. 

### Toimittajana
* *Juoksun hurma ja tuska: suomalaisen kestävyysjuoksun kuva*. Kirjayhtymä, 1994 
* *Piikki lihassa: unelma puhtaasta urheilusta*. Akilles, 1998 
* *Suomalaisia vankileirien saaristossa*. Art House, 2002  
* *Hiihto & häpeä: Lahti 2001 mediaskandaalina*. Jyväskylän yliopisto, 2010 
* *Täpärin voittoni ja muita kirjoituksia*. Teos, 2010 (Paavo Nurmi)
* *Suomalainen vankileiriraportti*. Teos, 2011 (Niilo Koljonen)

## Lähteet

## Aiheesta muualla
*Vettenniemi Teoksen kotisivuilla
*Vettenniemi Innon sivulla
Kimmo Pasanen

**Kimmo Pasanen** (s. 1943) on suomalainen taidemaalari, kirjailija ja filosofi, joka asuu ja työskentelee Pariisissa. Hän on väitellyt filosofian tohtoriksi Sorbonnen yliopistossa. Lukuisten artikkeleiden lisäksi Pasanen on julkaissut teoksen *Tyhjyys itämaisessa ajattelussa ja taiteessa* (Teos 2008), sekä modernin taiteen perusteita ja taustoja selvittävän kirjan *Musta neliö – abstraktin taiteen salat* (Taide 2004).

## Aiheesta muualla
* Pasanen kustannusosakeyhtiö Teoksen kotisivuilla 
* Pasasen kotisivut
Serebrjanyi Bor

**Serebrjanyi Bor** ( ja ,"Hopeinen metsä") on kaupunkimainen taajama ja kaupunkikunta Nerjungrin piirissä Venäjällä Sahan tasavallassa. Se sijaitsee piirin keskiosassa kuusi kilometriä sen pääkaupungista Nerjungrista itään.  

Asukasluvun kehitys:
* 11 310 (1989)  
*5 400 (1999) 
*4 447 (2002) 
*4 800 (2007)

Serebrjanyi Bor on alueen energiatuotannon keskus, ja se on syntynyt lämpövoimalan ympärille sen rakentamisen yhteydessä. Paikkakunnalla on rakennustarviketehdas ja siellä harjoitetaan myös maataloutta, joka tuottaa pääasiassa maitotaloustuotteita, perunoita ja vihanneksia. Serebrjanyi Borissa on tekojäärata, ja voimalan tekojärvellä toimii purjehduskerho.

Serebrjanyi Borista tuli taajama vuonna 1978.

## Lähteet
Slavín

**Slavín** on sotamuistomerkki ja sotilashautausmaa Bratislavassa. Se tehtiin neuvostosotilaille, jotka kaatuivat vapauttaessaan Bratislavaa toisessa maailmansodassa huhtikuussa 1945 Natsi-Saksan miehityksestä.

Hautausmaalla on 6 joukkohautaa ja 278 yksittäistä hautaa. Hautausmaan keskeisin osa on muistomerkki, jonka suunnitteli arkkitehti Ján Svetlík, ja jonka rakennustyöt valmistuivat 1960. Mustomerkki koostuu pylväiden ympäröimästä seremoniarakennukesta ja sen päällä olevasta 39,5-metrisestä graniittisesta pylonista. Pylonin päällä on A. Trizuliakin veistämä 11 metriä korkea voiton patsas.

Muistomerkki sijaitsee lähellä Bratislavan keskustaa pienellä kukkulalla, jota ympäröi puistoja. Muistomerkiltä on hyvä näköala Bratislavan alueelle.

## Lähteet

## Aiheesta muualla
Etana

**Etana** on nimitys, jota tavallisimmin käytetään kaikista täysin tai lähes kuorettomista maakeuhkokotiloista (Stylommatophora). Etanat eivät muodosta yhtenäistä taksonomista ryhmää, vaan monet eri maakeuhkokotiloiden kehityshaarat ovat itsenäisesti menettäneet kuorensa evoluution myötä. Etanoiksi kutsuttuja lajeja on muun muassa siruetanoiden (Arionidea) ja harjaetanoiden (Limacidae) heimoissa. Toisinaan nimitystä etanat on kuitenkin käytetty myös maakeuhkokotiloiden lahkon suomenkielisenä nimenä, jolloin se käsittää myös kuorellisia lajeja. Kuorettomia merikotiloita kutsutaan merietanoiksi.

Muista kotiloista poiketen etanoilla ei ole kalkkikuorta, mutta niiden selässä on kalkkikilpi.

Suomessa esiintyvistä etanoista yleisin on metsäetana (*Arion fuscus*), suurin ukkoetana (*Limax cinereoniger*). Puutarhoissa tuhoa aiheuttavista etanoista huomattavin on valepeltoetana (*Deroceras reticulatum*).

## Etanat ravintona
Nimitystä etana käytetään myös ravintona käytettävistä kotiloista. Tässä merkityksessä nimitys on kuitenkin harhaanjohtava, sillä useimmat syötävät lajit ovat kuorellisia.

## Muu käyttö
Etanan lima eli niin sanottu etanaseerumi on korealaisperäinen ihonhoitoaine.

## Symboliikka
Etanan hitauden vuoksi nahjusmaista ihmistä verrataan siihen. ”Katsella kuin etana” tarkoittaa katsomista silmät tapillaan. Etanaa on pidetty kansanperinteessä sään ennustajana (”etana, etana, näytä sarves, onko huomenna pouta”).  Koska viinitarhojen etanat piiloutuvat kalkkikuoren sisälle, mutta tulevat sieltä talven tai kuivuuden jälkeen ulos, etanaa on pidetty Kristuksen ylösnousemisen vertauskuvana. Etana kantaa ”taloaan”, ”koko omaisuuttaan”, aina selässään, joten siitä on tullut myös tyytyväisyyden symboli.

## Lähteet

## Kirjallisuutta
*
Olli Lehtinen

**Olli Lehtinen** (s. 1966) on suomalainen kirjailija, entinen merimies, rakennusmaalari ja taidemaalari. 

Lehtinen on valmistunut Merimiesammattikoulusta ja työskennellyt merillä. Hänellä on ollut maalausalan yritys, ja hän on opiskellut taidemaalausta Lasse Marttisen oppilaana ja Vapaassa taidekoulussa. Hän menetti näkönsä vuonna 2001 näköhermon surkastumisen vuoksi, minkä jälkeen hän opetteli kirjoittamaan kymmensormijärjestelmällä, sai puhuvan tietokoneen ja alkoi kirjoittaa. Hänen pakinoitaan ja kolumnejaan julkaistaan näkövammaisten lehdissä. Lehtinen on opiskellut kirjoittamista Kriittisessä korkeakoulussa.

Lehtisen esikoisromaani *Sokea etsivä* ilmestyi toukokuussa 2009. Se ei kriitikon mielestä ole dekkari, vaikka kustantaja teoksen sellaiseksi esitteleekin, vaan kuvaa sokean selviytymistä näkevien maailmassa. Se on pikemminkin sanoilla leikkivä rakkausromaani.

## Teokset
* 

## Lähteet
Rača (Bratislava)

**Rača** (, ) on  Slovakian pääkaupungin Bratislavan osa-alue, jossa eli vuonna 2005 noin 20&nbsp;000 asukasta. Se sijaitsee perinteisellä viininviljelyalueella Pienten Karpaattien juurella niiden itäpuolella, Nove meston alueen pohjoispuolella ja  kuuluu Bratislava III -piiriin. Račassa on suuri rautatievarikko ja rahtiterminaali. Sen suurimpia nähtävyyksiä ovat goottilaistyylinen roomalaiskatolinen kirkko 1300-luvulta sekä evankelinen kirkko 1800-luvulta.

## Lähteet

## Aiheesta muualla

*Virallinen kotisivu
Kalliovuortenhevonen

**Kalliovuortenhevonen** () on 1980-luvulta peräisin oleva yhdysvaltalainen hevosrotu.

## Ominaisuudet
Kalliovuortenhevosella on keskikokoinen ruumiinrakenne. Pää on sirorakenteinen ja kaula pitkä. Jalat ovat vahvat ja kaviot vankat, joten kalliovuortenhevonen on erittäin varmajalkainen myös vaikeissa maastoissa. Säkäkorkeudeltaan rodun edustajat ovat 142-163&nbsp;cm. Halutuin väritys on tummanruskea tai hiilenharmaa ja vaaleaharjainen hopeanmusta, mutta myös muita yksivärisiä esiintyy.

Kalliovuortenhevoset omaavat luonnostaan nelitahtisen passikäynnin, joka on ratsastajalle miellyttävä askellaji. Passikäynnissä matka taittuu jopa 30 kilometrin tuntivauhdilla.

## Historia
Kalliovuortenhevonen polveutuu mustangista. Rodun kantaisä on Old Tobe -niminen ori, jonka omisti kentuckyläinen Sam Tuttle. Old Tobe toimi vaellusratsuna Natural Bridgen kansallispuistossa ja saavutti suosiota ystävällisen luonteensa ja mukavan passikäyntinsä ansiosta. Ori eli pitkään ja astui paljon tammoja periyttäen erikoista askellajiaan varsoille. Old Tobe esiintyy monen nykyisen kalliovuortenhevosen sukupuussa. Kalliovuortenhevosen kantakirja perustettiin vuonna 1986.

## Käyttö
Kalliovuortenhevosta käytetään harraste- ja erityisesti vaellusratsuna, karjahevosena, ajossa sekä näyttelyissä. Useimmat rodun edustajista ovat luonteeltaan rauhallisia ja säyseitä, joten ne sopivat mainiosti perhehevosiksi.

## Lähteet
*Kalliovuortenhevonen Hevosmaailma.netissä 

*http://www.polluxinfo.com/artikkeli/-article16262-1297.html 

## Aiheesta muualla
Attikismi

**Attikismi** tai **attikalainen tyyli** oli retorinen tyylisuunta, joka sai alkunsa ensimmäisellä vuosisadalla eaa. Sillä voidaan viitata myös sanavalintoihin ja -muotoihin, jotka olivat tyypillisiä tälle tyylisuunnalle.

Attikismia kuvataan paluuna klassiseen ilmaisuun vastavetona mahtailevalle hellenistisen, sofistisen retoriikan aasialaiselle tyylille palaten pitämään esikuvinaan attikalaisia puhujia, erityisesti Lysiasta ja Demosthenesta, sekä Thukydidestä. Attikismin tavoitteet määritteli tyylin kukoistuskaudella Dionysios Halikarnassoslainen.

## Lähteet

* 

## Kirjallisuutta

* Kailaheimo, Markku: ”Attikismista ja stoalaisesta retoriikasta”. Teoksessa
Struve 2398

**Struve 2398** on Lohikäärmeen tähdistössä 11,52 valovuoden päässä Maasta sijaitseva kaksoistähti, jonka molemmat komponentit ovat flare-muuttujiksi luokiteltavia punaisia kääpiöitä.

Struve 2398 on tähti numero 2398 Struven kaksoistähtiluettelossa, jonka kehitti Friedrich Georg Wilhelm von Struve. Tähtitieteilijän sukunimi ja siten tähden tunnistajan nimi ilmoitetaan joskus kreikkalaisella kirjaimella Σ.

## Lähteet
*Struve 2398
Hyvinkään maalaiskunnan vaakuna

**Hyvinkään maalaiskunnan vaakuna** on saanut aiheensa kunnan alueella sijainneesta vanhasta kruununkaivoksesta, joka perustettiin Juhana-herttuan aikana. Uusikuu on hopean symboli.

Vaakunan selitys on ”sinisessä kentässä hopeinen uusikuu, jonka yläpuolella kultainen kruunu”. Vaakunan on suunnitellut Olof Eriksson, ja se vahvistettiin käyttöön 29. kesäkuuta 1953. Vaakuna muuttui epäviralliseksi 1969 Hyvinkään maalaiskunnan liityttyä Hyvinkään kaupunkiin.

## Lähteet
*
First Album

**First Album** on suomalaisen Pete Parkkosen esikoisalbumi, joka julkaistiin 11. maaliskuuta 2009. Albumin tuottajia on muun muassa Rauli Eskolin, joka on tuottanut Maj Karman ja CMX:n levyjä. Albumille on säveltänyt ja sanoittanut kappaleita myös Peten veli Ville Parkkonen.

Albumia on myyty yli 29 000 kappaletta, eli kultalevyyn oikeuttava määrä.

## Singlet
Esikoissingle ”Girl in a Uniform” julkaistiin 11. helmikuuta 2009 Radio Rockissa. Se julkaistiin digitaalisena 12. helmikuuta MTV3 Downloadissa ja viikkoa myöhemmin muissa digikaupoissa. Kappaleeseen kuvattiin myös musiikkivideo. Toinen single ”The Final Day” jaettiin radioille huhtikuun toisella viikolla ja kappaleesta on julkaistu musiikkivideo. Kolmas single ”Minute Is a Lifetime” lähetettiin radioille elokuun ensimmäisellä viikolla.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* *[[Rumba (lehti)|Rumba]]*: *suopea*
* *[[Savon Sanomat]]*: *negatiivinen*
* *[[Soundi]]*: 

## Lähteet
Hardangerinvuono

**Hardangerinvuono**,  myös *Hardangervuono*, () on Vestlandin läänissä Norjassa sijaitseva 179 kilometriä pitkä vuono. Se on Norjan toiseksi suurin ja koko maailman kolmanneksi suurin vuono. Vuonon enimmäissyvyys on 800 metriä. Folgefonnan jäätikkö sijaitsee vuonon varrella. Myös Hardangerviddan ylätasanko ja Hardangerviddan kansallispuisto sijaitsevat vuonon itäpuolella.

Hardangerinvuonon suu aukeaa Pohjanmereen Bergenin eteläpuolella. Vuonosta itään haarautuu Eidfjorden ja etelään Sørjorden, joka kiertää Folgefonna-jäätikön. Vuonon ympärillä sijaitsee 13 kuntaa: Bømlo, Eidfjord, Etne, Granvin, Jondal, Kvam, Kvinnherad, Odda, Sund, Sveio, Tysnes, Ullensvang ja Ulvik. Kuntien yhteisväkiluku on noin 70&nbsp;000.

Hardangerinvuonossa on Norjan suurin kalankasvattamotiheys.

## Sivu- ja osavuonot
Hardangerinvuonon sivu- ja osavuonot lännestä itään:
*Bømlafjorden
**Børøyfjorden
**Førdespollen
**Sagvågsfjorden
*Halsnøyfjorden
**Bjoafjorden
***Ålfjorden
***Ølsfjorden
****Etnefjorden
***Melen
****Skånevikfjorden
*****Matrefjorden
*****Åkrafjorden
**Klosterfjorden
*Husnesfjorden
*Kvinnheradsfjorden
**Onarheimsfjorden
*Øynefjorden
*Sildafjorden
**Maurangsfjorden
*Hissfjorden
*Samlafjorden
**Ytre Samlafjorden
**Indre Samlafjorden
**Fyksesund
*Granvinsfjorden
*Utnefjorden
*Sørfjorden
*Eidfjorden
**Osafjorden
***Bagnsfjorden
***Ulvikafjorden
**Simadalsfjorden

## Lähteet

## Aiheesta muualla

*Hardangerfjord.com
Soili Suonoja

**Soili Anitra Suonoja** (o.s. *Nevala*, s. 3. toukokuuta 1944 Oulu) on suomalainen kauppaneuvos. Hän oli Amica-yhtiöiden toimitusjohtaja vuosina 1989–2000, minkä jälkeen hän on toiminut useiden eri yritysten hallituksissa.

Koulutukseltaan Suonoja on kotitalousopettaja ja MBA. Suonoja opiskeli vuonna 1964 emäntäkoulussa ja valmistui vuonna 1970 kotitalousopettajaksi Järvenpään kotitalousopettajakoulusta. Hänen ensimmäinen työpaikkansa oli Marttapiiriliitto. Vuonna 1973 hän aloitti Fazerilla.

Suonoja oli useiden yhtiöiden hallituksen jäsen. Hän oli Alkon, Finavian, Finnpilot Pilotagen ja Leijona Cateringin hallitusten puheenjohtaja. Lisäksi hän on ollut jäsen muun muassa Mandatumin, Outokummun (2003–2007), Lännen Tehtaiden (2003–2011), Lassila & Tikanojan (2001–2008), Eilakaislan (2006–), VR:n ja Destian hallituksissa. Suonoja on halunnut vaikuttaa omalla esimerkillään pörssiyhtiöiden ja muun yritysmaailman tasa-arvoistumiseen.

Suonoja on paneutunut myös ympäristökysymyksiin. Hän oli Reilun kaupan edistämisyhdistyksen hallituksen puheenjohtaja vuosina 2008–2012. Suonoja on ollut myös mukana Ylen Aamu-tv:n Jälkiviisaissa.

Syksyllä 2014 mediassa kritisoitiin Suonojaan liittyviä nimityksiä. *[[Iltalehti|Iltalehden]]* mukaan Suonoja vaikutti tyttärensä nimittämiseen Finavian asiakkuus- ja projektipäälliköksi 31 hakijan joukosta. Suonojan väitettiin järjestäneen myös kummipojalleen työpaikan yhtiöstä vuonna 2011, vaikka tämä ei täyttänyt tehtävän vaatimuksia. Hänen on kerrottu järjestäneen myös aiemmin työpaikkoja lähipiirilleen Alkosta ja Itellasta. Kohun seurauksena valtion omistajaohjausyksikkö pyysi Suonojalta selvitystä asiasta. Suonoja kiisti väitteet jyrkästi, mutta erosi neljän valtionyhtiön hallituksesta. Suonoja kertoi Ylelle, että hän erosi, jottei vaarantaisi kyseisten yhtiöiden toimintaa.

## Yksityiselämä
Suonoja asuu maatilalla Nurmijärvellä. Hänen miehensä on maanviljelijä Tarmo Suonoja. Heillä on tytär Milla.

## Lähteet
Java Database Connectivity

**Java Database Connectivity** (**JDBC**) on Javan ohjelmointirajapinta, joka hallinnoi yhteyttä tietokannan hallintajärjestelmään, välittää kyselyjä ja komentoja, sekä käsittelee saatavan tulosjoukon. JDBC on julkaistu JDK versio 1.1:n mukana vuonna 1997. JDBC toteutti alun perin vain asiakasrajapinnan ja JDBC versio 2.0:sta lähtien myös valinnaisen paketin palvelinpuolen toteutukseen.

JDBC on kehitetty vaihtoehtona ODBC-rajapinnalle.

## '''Yleiset JDBC-komponentit'''
JDBC API (application programming interface) tarjoaa seuraavat rajapinnat ja luokat

#### '''DriverManager'''
Tämä luokka hallinnoi luettelo tietokannan ohjaimista. Se toimii yhdistävänä linkkinä Java sovelluksen ja tietokannan ohjaimien välillä. Kun sovellus pyytää yhteyttä tietokantaan, DriverManager yrittää löytää sopivan ohjaimen. Kun sopiva ohjain löydetään, käytetään se muodostamaan tietokantayhteys. 

#### '''Driver'''
Tämä käyttöliittymä käsittelee tietoliikennettä tietokantapalvelimen kanssa. Eli ollaan hyvin harvoin suoraan vuorovaikutuksessa Driver-objektien kanssa. Sen sijaan käytetään DriverManager-objekteja, jotka ovat vastuussa tämän tyyppisistä objekteista. Se myös tiivistää Driver-objektien kanssa työskentelemiseen liittyviä yksityiskohtia.

#### '''Connection'''
Tämä käyttöliittymä sisältää kaikki menetelmät yhteyden muodostamiseen tietokantaan. Yhteysolio edustaa kommunikaatio kontekstia, eli kaikki viestintä tietokannan kanssa tapahtuu vain yhteysolion kautta.

#### '''Statement'''
Tämän käyttöliittymästä luotuja objekteja käytetään SQL-käskyjen (structured query language) lähettämiseen tietokantaan. Joillakin johdetuilla rajapinnoilla voi olla muitakin toimintoja, kuten parametrien vastaanottaminen tallennettuja toimintoja suorittaessa. 

#### '''ResultSet'''
Nämä oliot pitävät sisällään tietokannasta haetut tiedot, niitä käytetään yleensä yhdessä Statement-olioiden kanssa SQL-kyselyjen suorittamiseksi. Se toimii iteraattorina, jonka avulla voi selata tietojaan.

#### '''SQLException'''
Käsittelee kaikki tietokantasovelluksessa ilmenevät virheet.

## Lähteet

## Aiheesta muualla
* tivi.fi: JDBC vie tietokantaan Javalla
* jyu.fi: Tietokantapohjaisten WWW-liittymien rakentaminen
Christoph Stephan

**Christoph Stephan** (s. 12. tammikuuta 1986 Rudolstadt, Saksan demokraattinen tasavalta) on saksalainen uransa lopettanut ampumahiihtäjä.

Stephan saavutti junioreiden MM-kilpailuissa pronssia viestissä 2006 sekä voitti pikakilpailun, takaa-ajon ja viestin maailmanmestaruuden 2007. EM-kilpailujen nuorten viestissä hän sai hopeaa 2006. 

Ensimmäisissä aikuisten MM-kilpailuissaan Pyeongchangissa 2009 Stephan saavutti normaalimatkalla hopeaa. Hän ampui yhden sakkominuutin ensimmäisellä ampumapaikalla ja hävisi kultaa voittaneelle Ole Einar Bjørndalenille 14,1 sekuntia. Viestissä hän hiihti toisen osuuden Saksan pronssijoukkueessa. Hanty-Mansijskin MM-kilpailuissa 2011 hän oli pikakilpailussa seitsemäs.

Stephan kilpaili maailmancupissa ensimmäisen kerran Kontiolahdella kaudella 2005–2006. Ensimmäisen pistesijansa hän saavutti oltuaan seuraavalla kaudella neljästoista normaalimatkan kilpailussa Lahdessa. Hän sijoittui ensimmäisen kerran kymmenen parhaan joukkoon oltuaan kahdeksas Ruhpoldingin pikakilpailussa kaudella 2007–2008. Ensimmäisen voittonsa – ja palkintokorokepaikkansa – hän saavutti Anterselvan yhteislähtökilpailussa 25. tammikuuta 2009.

Rulla-ampumahiihdon MM-kilpailuissa Stephan sai 2009 kultaa pikakilpailussa ja sekaviestissä sekä hopeaa takaa-ajossa.

Stephan lopetti uransa kauteen 2014-2015.

## Maailmancupin palkintosijat
*Kausi 2008–2009: Anterselva yhteislähdössä voitto, Pyeongchang normaalimatkalla toinen
*Kausi 2009–2010: Anterselva pikakilpailussa kolmas

## Lähteet
*

### Viitteet

## Aiheesta muualla
*Virallinen sivusto
Henry Akinwande

**Henry Akinwande** on (s. 12. lokakuuta 1965 Lontoo, Englanti) on englantilainen nyrkkeilijä. Hän on entinen ammattinyrkkeilyn WBO-liiton maailmanmestari. Hän otteli myös WBC-liiton maailmanmestaruudesta, mutta hävisi Lennox Lewisille viidennessä erässä hylkäyksellä. Hän on kohdannut sen jälkeen vaihtelevan tasoisia vastustajia, kuten entisen WBC-liiton maailmanmestarin ja Lennox Lewisin tyrmänneen Oliver McCallin sekä Chris Sirengon.

## Lähteet

*
Labradorinmeri

**Labradorinmeri** (, ) on merialue Atlantin pohjoispäässä Grönlannin ja Kanadan välissä. Davisinsalmi yhdistää Labradorinmeren Baffininlahteen pohjoisessa ja Hudsoninsalmi Hudsoninlahteen lännessä. Labradorinmeri on syvimmältä kohdaltaan noin 3&nbsp;400 metriä syvä. Pohjoisessa Davisinsalmen kohdalla jossa Labradorinmeri liittyy Baffininlahteen on meren syvyys enää alle 700 metriä. Kohdasta josta Labradorinmeri meri liittyy Atlanttiin se noin 1&nbsp;000 kilometriä leveä.

## Merivirrat
Labradorinmeri on valtamerten termohaliinikierron kannalta tärkeän Pohjois-Atlantin syväveden muodostumisalue. Merivirrat kiertävät Labradorinmeressä vastapäivään. Länsi-Grönlannin virta etenee Grönlannin rannikkoa pitkin pohjoiseen Baffininlahteen asti kuljettaen lämpimämpää ja suolaisempaa vettä. Baffininsaaren virta ja Labradorinvirta puolestaan kuljettavat kylmää, vähäsuolaisempaa vettä etelään syvällä pitkin Labradorin rannikkoa. Alueella on kaasukenttiä mutta Labradorinvirran mukana ajelehtivat jäävuoret estävät niiden hyödyntämisen.

## Eläimet
Labradorinmeri on tärkeä ravintoalue lohille ja monille merinisäkkäille. Labradorinmeren länsi- ja pohjoisosat ovat jäässä joulukuusta kesäkuuhun. Talvisin meren ajojää on hylkeiden lisääntymisaluetta. Siellä  synnyttävät poikasensa muun muassa grönlanninhylje ja kuplahylje. Meren alueella elää myös lukuisia valaslajeja kuten seitivalas, pohjoisenpullokuonovalas ja lahtivalas. Labradorinsorsaa esiintyi yleisesti 1800-luvulla alueella mutta se metsästettiin sukupuuttoon.

Labradorin ja Grönlannin rannikoilla olevilta matalikoilta kalastettiin ennen turskaa. Kalakantojen liikakalastuksen vuoksi ne ehtyvät ja alueella kiellettiin kalastus vuonna 1992. Katkarapujen pyydystys kasvoi merkittävästi 1900-luvun loppuvuosina. Alueelta kalastetaan edelleen kaupallisesti katkarapuja, silliä, koljaa, villakuoretta ja tuulenkaloja mutta kalastuskiitiöt ovat tiukkoja. Turskakannat eivät ole palautuneet niin nopeasti kun odotettiin. Syiksi on arveltu muun muassa sitä että villakuoreet söisivät turskan poikaset ennen kun ne ehtivät kasvaa suuriksi.

## Lähteet

## Aiheesta muualla
* 
* 
*
Bisnes.fi

**bisnes.fi** oli Talentumin perustama, sittemmin Acacomin ja Image Kustannuksen omistama ns uuden talouden aikakauslehti. Myöhemmin lehti keskittyi luovaan talouteen. Image Kustannuksen siirryttyä osaksi A-lehtiä, bisnes.fi-lehden julkaisu lopetettiin. Viimeinen numero ilmestyi joulukuussa 2006.

## Aiheesta muualla
*Pienkustantaja Acacom osti Bisnes.fi-lehden Talentumilta
*Bisnes.fi Imagelle
*Bisnes.fi loppuu
Daniel Mesotitsch

**Daniel Mesotitsch** (s. 22. toukokuuta 1976 Villach, Itävalta) on itävaltalainen ampumahiihtäjä. Hän on harrastanut lajia vuodesta 1997 lähtien ja edustaa Union Rosenbach -seuraa.

Mesotitsch kilpaili aikuisten arvokilpailuissa ensimmäisen kerran Pokljukan MM-kisoissa 2001. Hän hiihti avausosuudet Itävallan viestijoukkueissa, jotka saavuttivat MM-hopeaa Pyeongchangissa 2009 sekä pronssia Hochfilzenissä 2005 ja 2017. Hän hiihti olympialaisissa toisen osuuden Itävallan hopeajoukkueessa Vancouverissa 2010 ja pronssijoukkueessa Sotšissa 2014. Östersundin MM-kilpailuissa 2008 hän oli Itävallan viestijoukkueen jäsenenä neljäs, Ruhpoldingissa 2012, Nové Městossa 2013 ja Kontiolahdella 2015 viides sekä Anterselvassa 2007 kuudes. 

Henkilökohtaisilla matkoilla Mesotitsch on ollut arvokilpailuissa parhaimmillaan pikakilpailussa ja takaa-ajossa neljäs Ruhpoldingin MM-kilpailuissa 2012. Vancouverin olympialaisissa 2010 hän oli yhteislähtökilpailussa viides ja normaalimatkalla yhdeksäs. MM-kilpailuissa hän on ollut normaalimatkalla kahdestoista Hanti-Mansijskissa 2003 ja Anterselvassa 2007 sekä kolmastoista Ruhpoldingissa 2012, jossa hän oli lisäksi yhteislähdössä neljästoista. Hochfilzenissä 2017 hän oli normaalimatkalla viidestoista.

Mesotitsch osallistui ensimmäiseen maailmancup-kilpailuunsa Pokljukassa kaudella 1999–2000. Ensimmäisen pistesijansa hän sai oltuaan normaalimatkalla 22. Salt Lake Cityssä kaudella 2000–2001. Ensimmäisen voittonsa hän saavutti Anterselvan normaalimatkan kilpailussa kaudella 2001–2002. Aiemmin hän ei ollut sijoittunut maailmancupissa kertaakaan kymmenen parhaan joukkoon. Samana viikonloppuna hän sijoittui takaa-ajokilpailussa kolmanneksi. Seuraavan kerran hän sijoittui kolmen parhaan joukkoon oltuaan toinen Anterselvan normaalimatkan kilpailussa kaudella 2009–2010. Samana viikonloppuna hän voitti takaa-ajokilpailun. Kaudella 2010–2011 hän voitti normaalimatkan maailmancup-kilpailun Pokljukassa. Kaudella 2012–2013 hän oli kolmas Anterselvan takaa-ajokilpailussa ja kaudella 2013–2014 kolmas Östersundin normaalimatkalla. Itävallan viestijoukkueen jäsenenä hän on ollut voittamassa maailmancup-viestiä Pokljukassa kaudella 2001–2002, Hochfilzenissä ja Oberhofissa kaudella 2008–2009 sekä Hochfilzenissä kaudella 2009–2010.

## Lähteet
*
### Viitteet
Loren (jalkapalloilija)

**Lorenzo Juarros García** eli **Loren**, (s. 7. lokakuuta 1966 Mambrillas de Lara, Burgosin maakunta, Espanja) on entinen espanjalainen jalkapalloilija. Hän edusti suurimman osan urastaan baskiseura Real Sociedadia. Hän pelasi joukkueessa yhteensä 354 pääsarjaottelua ja teki niissä 33 maalia. Hän oli pelipaikaltaan keskuspuolustaja. Nykyään hän työskentelee Real Sociedadin organisaatiossa.

## Ura
### Seurajoukkue
Loren pelasi ensimmäisen pääsarjaottelunsa vuonna 1984, kun hän nousi Real Sociedadin juniorijoukkueesta edustusjoukkueeseen. Loren ei pelannut kuitenkaan kuin 4 ottelua kahden ensimmäisen kauden aikana. Vuonna 1987 Loren oli voittamassa Real Sociedadissa Espanjan Cupia. Tilastoiden valossa Loren pelasi uransa parhaan kauden neljännellä kaudellaan Real Sociedadissa, kun hän teki 11 maalia 36 ottelussa.

Vuonna 1989 Loren siirtyi Real Sociedadin naapuriseura Athletic Bilbaon riveihin. Siirtosumma oli noin 300 miljoonaa pesetaa, joka oli silloin suurin maksettu siirtosumma kotimaisesta pelaajasta Espanjassa. Athleticia Loren edusti kahden kauden ajan, kunnes siirtyi vuonna 1991 Real Burgosiin. Ensimmäinen kausi Lorenin osalta Real Burgosissa sujui hyvin. Hän pelasi suurimman osan kauden otteluista ja merkautti niissä seitsemän maalia.

Kun Real Burgosin putosi vuonna 1993 Espanjan pääsarjasta, Loren palasi Real Sociedadiin. Samana vuonna Real Sociedad siirtyi uudelle vasta rakennetulle stadionilleen Anoetalle, ja Loren sai kunnian tehdä stadionin historian ensimmäisen maalin ystävyysottelussa Real Madridia vastaan. 

Pelaajauransa Loren lopetti vuonna 2002. Hän pelasi uransa aikana yhteensä 482 ottelua Espanjan pääsarjassa, joka on yhdeksänneksi eniten sarjan historiassa.

## Aiheesta muualla
* Lorenin tilastot BDFutbol-sivustolla
Max Baer

**Maximilian Adalbert (Max) Baer** (11. helmikuuta 1909 Omaha, Nebraska – 21. marraskuuta 1959 Hollywood, Los Angeles, Kalifornia) oli yhdysvaltalainen ammattilaisnyrkkeilyn raskaansarjan maailmanmestari.

Max Baer tuli suuren yleisön tietoisuuteen vuonna 1933 voittamalla saksalaisnyrkkeilijä Max Schmelingin. Kesäkuussa 1934 hän nousi raskaansarjan maailmanmestariksi voittamalla Primo Carneran, joka putosi ottelussa 11 kertaa kanveesille. Baer piti maailmanmestaruutta hallussaan yhtä päivää vaille vuoden, kunnes hän hävisi altavastaajana otteluun lähteneelle James J. Braddockille eräässä nyrkkeilyhistorian tunnetuimmista mestaruusotteluista. Saman vuoden syyskuussa Baer otteli New Yorkin Yankee Stadiumilla nousevaa tähteä Joe Louisia vastaan ja kärsi uransa ainoan tyrmäystappion. Tuo ottelu oli kaikkien aikojen toinen yli miljoonan dollarin tulot kerännyt nyrkkeilyottelu, joka ei koskenut mestaruutta. Baer päätti nyrkkeilyuransa vuonna 1941.

Max Baer näytteli lukuisissa elokuvissa, muun muassa nyrkkeilyaiheisessa elokuvassa *[[Mitä kovemmin he kaatuvat...]]* (*The Harder They Fall*) vuonna 1956. Hän esiintyi myös kabareessa toisen entisen nyrkkeilymaailmanmestarin Maxie Rosenbloomin kanssa. Max Baerin veli Buddy Baer oli myös ammattilaisnyrkkeilijä ja elokuvanäyttelijä.

## Lähteet
* Baerin tiedot cyberboxingzone.comissa

### Viitteet

## Aiheesta muualla
Mihail Menzbier

**Mihail Aleksandrovitš Menzbier** (, 1855 – 10. lokakuuta 1935) oli venäläinen eläintieteilijä.

Menzbier toimi Moskovan yliopiston vertailevan anatomian professorina. Hän kirjoitti tieteellisiä artikkeleita Venäjän linnustosta sekä yhdessä Nikolai Severtsovin kanssa Turkestanin linnustosta.

Menzbier oli Venäjän tiedeakatemian jäsen, British Ornithologists' Unionin ja Deutsche Ornithologen-Gesellschaftin kunniajäsen, sekä American Ornithologists' Unionin ja Zoological Society of Londonin kirjeenvaihtajajäsen.

Menzbier nimesi joitakin lintujen alalajeja, muun muassa lehtopöllön alalajin  *Strix aluco  willkonskii*.

## Lähteet
Alex Shelley

**Patrick Martin** (s. 23. toukokuuta 1983), on yhdysvaltalainen ammattishowpainija. Hänet tunnetaan paremmin nimellä **Alex Shelley**. Hän on paininut lukuisissa Indy-painipromootioissa ja painininut mm. TNA:ssa. Hän on tällä hetkellä toinen Motor City Machine Guns -joukkueen jäsenistä yhdessä Chris Sabinin kanssa.

## muita tietoja

### lopetus/nimikkoliikkeet

*Border City Stretch
*Shellshock
*Sliced Bread nro.2

### pituus/paino

*pituus: 178 cm
*paino: 98 kg

## Lähteet